GiliGold/VAD_KnessetCorpus huggingface dataset:
יריב לוין: זה הונח על שולחן הכנסת.
יריב לוין: חבר הכנסת מוזס, אני לא אחראי למי שקורא ולא קורא את החומר.
יריב לוין: אלה העובדות ואי אפשר להתעלם מהן.
ליה שמטוב: נשלח מכתב ליושב ראש הוועדה.
יריב לוין: רבותיי, אנא תאפשרו לו לסיים.
יריב לוין: בסוף לא נגיע להחלטה כי אנחנו מוכרחים לסיים.
יוליה שמאלוב-ברקוביץ: אם היו לנו יותר עוזרים היינו רואים את זה אולי.
יוסי גילאור: לסיכום אומר שאני מצטער נורא על צורת ההתבטאות פה, שהיא רחוקה מאוד מהעובדות.
יוסי גילאור: תודה.
יריב לוין: רבותיי, אני מבקש עכשיו לסכם ואנא תהיו אתי, כדי שנוכל לסיים את הדברים.
יריב לוין: פרופסור גרונאו ועורך דין גילאור, ואם תוכלו להעביר את רוח הדברים גם לרואה חשבון דורון, לי אין שום ספק שאתם גם מכבדים את הכנסת וגם באים מתוך גישה קונסטרוקטיבית לעשות עבודה נאמנה לטובת, קודם כול הבית הזה, בצורה הנכונה והטובה ביותר.
יריב לוין: יחד עם זאת, לא הייתי מופתע מהלכי הרוח ששמעתי כאן, כי נדמה לי ששמעתם גם ממני בכמה מקרים דברים, אולי בניסוחים אחרים, אבל ברוח די דומה.
יריב לוין: יש תחושה של פער מאוד גדול בין האופן שבו הדברים נראים מכאן לבין האופן שבו הדברים נראים מהמקום שבו אתם יושבים.
יריב לוין: הזה מתבטא בכמה מישורים.
יריב לוין: בעיניי, המישור הראשון הוא המישור של נוסח ואופן עריכת חוות הדעת עוד אפילו טרם הכניסה לעניין תוכנה.
יריב לוין: אני מודה ומתוודה שכשאני מסתכל על חוות הדעת בנוגע לעדכון שכר העוזרים הפרלמנטריים אני מבין שאני חותמת גומי, כי אם אני אמור לבחון אותה באופן אמיתי אין לי שום כלים ושום יכולת.
יריב לוין: כאשר אומרים לי שלאור עליות המחירים והשכר במשק והשינויים הצפויים בשנים הקרובות ממליצה הוועדה – אז מה אני יכול לעשות עם זה?
יריב לוין: אני לא יודע מה היו עליות המחירים, אין לי כאן לא נתונים, לא התייחסות, לא ניתוח שלהם, לא הקבלה.
יריב לוין: למדנו כאן שאתם מקבילים את העוזרים לעובדים במרכז המחקר והמידע.
יריב לוין: גם הנתונים שלהם, אומר לנו החשב: לי אין אותם, לא יכול להציג אותם בפניכם כרגע, הם בוודאי לא נמצאים כאן כחלק מהמרכיב של חוות הדעת.
יריב לוין: לא ברור ולא הוסבר למה, למשל, לא להקביל לדוברים שזה עתה הגיעו הנה ושכרם נמצא בכלל בסולם אחר?
יריב לוין: למה לא להקביל לגורמים אחרים, כפי שהציע חבר הכנסת גילאון?
יריב לוין: אין שום התייחסות שמאפשרת לנו להבין את הדברים, וכפועל יוצא גם לקיים מה שאתה קורא דיון ענייני, כי לא ניתן כך.
יריב לוין: פשוט לא ניתן.
יריב לוין: הדבר הזה, לצערי, מתווסף לעניין נוסף שמפריע לי ואמרתי אותו לכם בשיחות פרטיות, ואני אומר אותו גם בפורום הזה, של הוועדה.
יריב לוין: הוועדה היא ועדה ממליצה.
יריב לוין: יש לי יותר מדי פעמים את הרושם שהיא עברה כמעט לנהל את העניין.
יריב לוין: אני חושב שלהגיש שתי חוות דעת ולומר שהן קשורות והן מוגשות יחד זה לגמרי לגיטימי.
יריב לוין: לכתוב שהן מוגשות כדי שיובאו לדיון באותו מועד זה כבר אומר שרוצים להחליף אותי.
יריב לוין: עם כל הכבוד, האם הן יובאו לדיון באותו מועד או לא יובאו לדיון באותו מועד, זו עדיין – אני מקווה – אמורה להיות החלטה של יושב ראש הוועדה.
יריב לוין: לא רציתי לייצר בעניין הזה מחלוקת מיותרת על עניין שהוא שנוגע לסדרי הדיון ולא למהות, אבל אני מוכרח לומר לכם שגם זה מצטרף לאיזושהי תחושה של חוסר נחת, שחלק מהאנשים התבטאו כאן אותי בצורה פחות עדינה ממני, אבל התחושה היא תחושה כזאת והיא תחושה קיימת.
יריב לוין: היא כמובן מצטרפת לאירוע – ואני יכול לעדכן כאן את חברי הכנסת, כי לא כולם יודעים - שנמנעתי מלהביא לכאן המלצה של הוועדה בסוגיית עדכון שכר חברי הכנסת.
יריב לוין: הרי הייתה הקפאה של השכר ב-2008, החלטה שהתקבלה כהחלטה זמנית בשעתו.
יריב לוין: נשאלה השאלה האם ההקפאה הזו חלה מכאן וקדימה או שצריך לעדכן את השכר על-פיה.
יריב לוין: קיבלתי, לצערי, שתי חוות דעת מהוועדה.
יריב לוין: חוות דעת אחת של רוב חברי הוועדה וחוות דעת מיעוט של אחד החברים האחרים, לצערי, גם נתמכת בפרסומים כאלה ואחרים בעיתונות, כמקורות וראיות לביסוס אותה חוות דעת.
יריב לוין: מצאתי לנכון שלא להביא את העניין לדיון משום שאינני חושב שבצורה הזאת אנחנו יכולים לקיים דיון.
יריב לוין: אתם אמונים על ההמלצה, על הניסוח ועל הארת פניהם של חברי הכנסת דאז מה המשמעות של ההחלטה שלהם, בוודאי בשאלה כל כך מהותית, האם היא חלה לשנים קדימה או לא.
יריב לוין: הדבר הזה גם הוא לא קרה כנראה, כי עובדה שהמחלוקת קיימת אפילו בתוך הוועדה עצמה.
יריב לוין: אני רוצה לומר לכם, מתוך נקודת מוצא שברור לי לגמרי שאין כאן לא כוונות רעות, לא חוסר כבוד כלפי הכנסת ולא משהו מן הסוג הזה, אני חושב שצריך לעשות חשיבה איך אנחנו מביאים את הדברים למקום יותר טוב כי נדמה לי שהתחושות כאן הן תחושות רחבות וחוצות מחנות, ולא שמעתי תחושה אחרת.
יריב לוין: עכשיו אומר כמה דברים לגופו של העניין.
יריב לוין: יש שאלה גדולה האם באמת חברי הכנסת הם כמנהלי מחלקות באגף התקציבים, ואז נקביל את הרפרנטים שעובדים באותם אגפים לעוזרים הפרלמנטריים.
יריב לוין: יכול להיות שזה המצב – אני לא בטוח.
יריב לוין: אני אומר שוב, קביעה כזו היא קביעה רבת משמעות.
יריב לוין: אני חושב שהיא בוודאי מחייבת התייחסות, היא מחייבת הסבר, היא טעונה הבנה למה דווקא לאגף ההוא ולא למקום אחר.
יריב לוין: אני חושב שיכול להיות שאם יהיה הסבר כזה גם נשתכנע.
יריב לוין: אולי באמת כמונו כראשי המחלקות באגף התקציבים.
יריב לוין: אני לא בטוח שזו ההקבלה הנכונה, אני בכלל לא בטוח שאפשר להקביל את חברי הכנסת באופן ישיר לאיזשהו נושא תפקיד.
יריב לוין: הדברים הם מורכבים, הם לא דומים.
יריב לוין: גם משרתו של העוזר הפרלמנטרי היא דבר שאין דומה לו במקומות אחרים.
יריב לוין: אולי הדומה היחיד הוא משרה של עוזר שר, במובנים מסוימים.
יריב לוין: אגיד יותר מזה.
יריב לוין: יכול להיות שצריך לעשות בכלל חשיבה מחדש.
יריב לוין: אולי העוזרים הפרלמנטריים צריכים להיות עובדי מדינה באופן מסודר, להפסיק את ההסדר הזה, שבעיניי הוא מוזר לחלוטין, שהם חותמים אתי על הסכם שאני לא יכול לקבוע לא את תנאיו, אינני שולט בתשלומים, אינני משלם, אינני עושה הרבה מאוד דברים שבאופן רגיל, כמעסיק, אני אמור להיות צד להם.
יריב לוין: הגיע הזמן לעשות דיון ולבדוק את הדברים.
יריב לוין: אני חושב שאי-אפשר לנתק בין הדברים.
יריב לוין: זה לא רק שכר, אלא זה שכר בקונטקסט כולל, שהוא קונטקסט יותר רחב.
יריב לוין: אני רוצה להתייחס בקצרה גם לסוגיה של חוות הדעת בנושא של איסור עיסוק נוסף.
יריב לוין: קודם כול, צריך לומר ברחל בתך הקטנה: יש כאן הרעת תנאים ביחס למצב הקיים, כי גם אם זו הייתה נקודת המוצא תמיד, בפועל המציאות היא אחרת.
יריב לוין: יש כאן שינוי של המציאות.
יריב לוין: אז אפשר לומר שלמרות שינוי המציאות אנחנו לא חושבים שיש לעשות תיקון מעבר לכך.
יריב לוין: זה לגיטימי, אבל זה צריך להיות כתוב.
יריב לוין: אני חושב שלהגיד: לא, זה לא שינוי מציאות – אני לא רואה איך אפשר להתייחס לזה.
יריב לוין: אני לא מכיר שום מקום במשק שבו היו מקבלים החלטה מן הסוג הזה ובזה זה היה נגמר, ללא שום תקופת מעבר שמאפשרת לאנשים שכרגע נמצאים בתפקיד מסוים ועושים איזושהי עשייה לשבת עם עצמם ולקבל החלטה אם הם נשארים כאן, אם הם עוברים לשם, אם הם עושים שינוי כזה או אחר.
יריב לוין: אני גם רואה בניסוח של ההחלטה הזו בעיה קשה בהתערבות בתוך לשכתו של חבר הכנסת, שזה דבר מסוכן מאוד.
יריב לוין: המעקב והקביעה כמה שעות הוא עובד והאם העיסוק הנוסף שלו הוא כן במסגרת שעות שנכנסת למערכת הזאת או לא במסגרת שעות שנכנסת לתוך המערכת הזו, הדבר הזה פותח פתח מאוד מסוכן שבו יבוא איש מן הציבור ויגיש תלונה, כי הוא ראה את עוזרו של חבר הכנסת בכל מיני מקומות, והנה נפתח פה חקירות בתוך לשכתו של חבר הכנסת לאן הוא שלח את עוזרו והאם כאשר ראו את העוזר שלו נמצא בעירייה כזו או אחרת זה היה במסגרת עבודתו עם חבר הכנסת או במסגרת לימודיו בתחום השלטון המקומי או כל מיני נושאים מן הסוג הזה.
יריב לוין: אלה השלכות כבדות משקל, לא פשוטות.
יריב לוין: לפעמים לא הכול זה השאלה הכספית.
יריב לוין: גם הדברים האלה צריכים להישקל לגופם, בעיקר אני מפנה את העניין הזה גם כלפי הייעוץ המשפטי.
יריב לוין: אני חושב שאנחנו צריכים להבין, אם אנחנו קובעים איסור על ניגוד עניינים – ואני בוודאי בעד איסור על ניגוד עניינים - איך המנגנון עובד מבחינת הדיווח.
יריב לוין: אנחנו רוצים לדעת כיצד אתם תופסים את ניגוד העניינים, מהו המרחב שנשאר.
יריב לוין: האם אדם שהוא חבר במועצת עיר מסוימת וחבר הכנסת שאתו הוא עובד הוא חבר בוועדת הפנים והגנת הסביבה, האם בנקודה הזו הוא נפסל או לא נפסל?
יריב לוין: אלה דברים שלי לא ברורים, אני מניח שהם לא ברורים גם לאחרים כאן סביב השולחן, והם חייבים להיות ברורים כאשר אנחנו באים לקבל החלטה והם חייבים להיות מוגדרים.
איל ינון: הבעיה שאי-אפשר להגדיר את כל המקרים האלה מראש.
יריב לוין: אי-אפשר להגדיר הכול, אבל אפשר להגדיר מתחם מסוים שבו נדע איפה אנחנו חיים וכשאנשים יחליטו אם הם מצביעים בעד זה או מצביעים נגד זה, יבינו למה מתכוונים.
יריב לוין: אני מודה שאני לא מבין, אני לא מבין כי זה עניין של קביעה שכל אחד יכול להעביר את הקו במקום מסוים ואנחנו צריכים לדעת איפה עובר הקו ועל מה אנחנו מדברים.
יריב לוין: בהמשך לדברים שאמר חבר הכנסת מיכאלי, אני חושב שדווקא חיוב בתקופת צינון טרם מעבר ללובינג הוא אולי הרבה יותר חשוב מהרבה מאוד מרכיבים אחרים שישנם בתוך ההצעה הזו, כמו שמקובל לפעמים במקומות עבודה.
יריב לוין: זה לא קיים כאן, וזה אולי הרבה יותר חשוב מהרבה חששות אחרים שהועלו פה.
יריב לוין: בעיניי, במצב הנוכחי אנחנו לא בשלים להחלטה בכלל ביחס לחוות הדעת.
יריב לוין: אלא שאם אני דוחה את ההחלטה ביחס לחוות הדעת שנוגעת לתשלומי השכר אמצא את עצמי מקפח את העוזרים, שכן, כפי שהבנתי, מה שניתן להם היום הוא בסך הכול עדכון של שחיקה שהייתה בעבר ואגב, גם כאן אין התייחסות לנושא הרטרואקטיבי שהעלתה חברת הכנסת שמטוב.
יריב לוין: כי אם מדובר בשחיקה שהייתה ביחס לעבר, אז אין ספק שעד היום הם סבלו משחיקה שלא באה לידי ביטוי.
יריב לוין: שוב, יכול להיות שלשיטתכם לא צריך, מאיזושהי סיבה, לתת איזשהו פיצוי לנושא הזה, אבל גם זה צריך לבוא לידי ביטוי בתוך חוות הדעת.
יריב לוין: לפיכך, הייתי מציע לאשר את ההמלצה של ועדת גרונאו בעניין עדכון שכרם של העוזרים הפרלמנטריים בנוסחה, כפי שהוא מונח בפנינו, ולפנות לוועדה ולבקש ממנה לשוב ולבחון את סוגיית העלאת השכר, להבדיל מעדכונו, בשים לב לכל הדברים שנשמעו כאן.
יריב לוין: כמובן, להביא בפנינו גם המלצה מעודכנת בסוגית העיסוק הנוסף, שתהיה תחומה בעיקרה - לפחות כפי שהיינו מבקשים, כמובן אנחנו לא יכולים להכתיב לכם את ההמלצה שלכם - לסוגיית ניגוד העניינים, עם אותם דגשים שהצגתי קודם ותוך יצירת מערכת שתבטיח שלא יהיה שינוי משמעותי של מתחם ההתערבות בגבולות העבודה בתוך לשכתו של חבר כנסת ובשים לב לעובדה אחת, שאני חושב שחשוב שתהיה מול עיניכם.
יריב לוין: אכן, יש לכאורה סתירה, אבל צריך לזכור שהעוזרים הפרלמנטריים ממלאים שורה של תפקידים שונים במהותם.
יריב לוין: לא כל תפקידי העוזר הפרלמנטרי מחייבים עבודה של 18 שעות ביום, ולא רק שעות העבודה הן המדד לשכר, וזה בעיניי הדבר הכי חשוב.
יריב לוין: אני חושב שניסיון ותפוקת עבודה הם יותר חשובים.
יריב לוין: אותי פחות מעניין כמה שעות הוא עובד, הרבה יותר מעניין אותי מה התפוקה שהוא משיג בסוף.
יריב לוין: במישור הזה, צריך לזכור שבשיטת ההעסקה הקיימת – וכאן אני עונה לך, חבר הכנסת אילן גילאון - אנחנו לא יכולים לייצר יציבות ולא מאפשרים לאנשים שהם בעלי משפחות לעבוד בתפקיד הזה.
יריב לוין: כפועל יוצא, אם נבדוק את חתך העוזרים, זה לא שחברי הכנסת בוחרים סטודנטים בתחילת דרכם וכן האלה, אלא זה מצב שנוצר.
יריב לוין: אולי הוא טוב, יש מי שיחשוב שהוא לא טוב.
קריאה: וגם אלה שבאים מהפריפריה.
יריב לוין: בסוגיית הפריפריה אנחנו דנים בנפרד.
יריב לוין: זה לא שייך לעניין הזה.
יריב לוין: זו ההצעה שאני מציע להביא בפניכם.
יריב לוין: נדמה לי שהיא משקפת במידה רבה את הלכי הרוח ששמעתי כאן.
יעקב אדרי: אדוני היושב ראש, לא הייתי שולל את האפשרות לבדוק ולהביא לנו משהו יותר מעודכן.
יעקב אדרי: זו עבודתם היחידה, אבל השכר בהתאם.
יריב לוין: אנחנו בוודאי לא מגבילים אותם בתוצאה הסופית.
יריב לוין: מי בעד לאשר את ההמלצה - - -
איילת השחר: רגע, תחמת בזמן את הבקשה שלך?
יריב לוין: לא, אני לא מקציב להם זמנים.
איילת השחר: מה, הם יבואו - - - ?
יריב לוין: אני בטוח שחברי הוועדה לא סוחבים זמן.
יריב לוין: הם יטפלו בעניין הזה בהקדם, הם שמעו את הדברים.
יריב לוין: אני חושב שלא מכבודנו ולא מכבודם שאנחנו נקצוב להם זמנים.
ליה שמטוב: מ-2005 הם לא באו, אז הם לא יבואו עוד חמש שנים.
יריב לוין: העניין לפתחם, הדברים נשאלו - - -
מנחם אליעזר מוזס: אולי אדוני היושב ראש יקבע מתי יהיה הדיון בוועדה.
יריב לוין: חבר הכנסת מוזס, סמוך עלי.
יריב לוין: אני לא רוצה להגיע למצב הזה.
יריב לוין: אני חושב שלא כך נכון לנהוג.
יריב לוין: אנחנו כרגע מאשרים את עדכון שכר העוזרים הפרלמנטריים בהתאם להמלצה מיום 2 בדצמבר 2010, בצד להשבת ההשלמות בנושא הזה.
מנחם אליעזר מוזס: אני עוד פעם אתבייש כשייתנו לי את הלוקש?
יריב לוין: בנוסף לכך, אנחנו פונים וחוזרים ומבקשים את הבחינה הנוספת של סוגיית העלאת השכר, להבדיל מעדכונו, על כל מרכיביה כפי שנזכרו כאן, וכמובן, את סוגיית הגבלת העיסוק הנוסף וכל הדברים שנובעים ממנה.
יריב לוין: מי בעד ההצעה – כולל ההערה של חבר הכנסת אדרי, שגם היא בוודאי במסגרת הבקשה?
יריב לוין: הצבעה     בעד – פה אחד נגד – אין נמנעים – אין ההצעה אושרה.
יריב לוין: תודה, ההצעה אושרה פה אחד, אין מתנגדים ואין נמנעים.
אלכס מילר: במסגרת דיוני הוועדה על חוק המועצה הלאומית לספורט הגענו למצב שאותם ההסדרים שהיו עם כל הגורמים הרלבנטיים לחוק זה היו כפופים להסכמים והסדרים שהיו צריכים להיות כחלק מהוספת תקציבים לספורט במדינת ישראל, ובעקבות אותם הנושאים היינו צריכים גם לעשות שינויים כאלה ואחרים בחוק שנותן אפשרות למדינה לגייס כסף לטובת הספורט בישראל.
אלכס מילר: במסגרת אותם הדיונים הסתבר שבשביל אותם השינויים שצריכים להיות, יוכלו גם לעשות איזה שהוא שינוי בחוק שמתייחס לטוטו – נושא של ההימורים והסדר ההימורים, והנושא שמדובר עליו מאפשר לאותו הגוף לעשות הסדר עם אחת ממדינות ה- OECD  ולקיים הימורים על ענפים שלא קיימים בישראל.
יריב לוין: מטעם ועדת הכספים אני מבין שיש הודעה של חבר הכנסת גפני, שההודעה שלך היא על דעתו ומוסכמת עליו גם כן.
אורי שפר: ראש מנהל הספורט.
יריב לוין: מה העמדה שלכם, בקצרה?
יריב לוין: אתם תומכים בבקשה?
אורי שפר: אנחנו בהחלט תומכים בבקשה ומקווים שהדבר יסתייע, על מנת שנוכל להביא לידי סיום את הצעת החוק הנדונה, לטובת הספורט בישראל.
יריב לוין: מי מייצג את עמדת משרד האוצר?
ראובן קוגן: אנחנו תומכים בנושא וחושבים שעצם העובדה שזה לא נכלל בהצעת החוק המקורית נבעה מחוסר ידיעה שלנו שהנושא הזה הוא קצת יותר מורכב ממה שחשבנו בתחילת הדרך, כשיצאנו לחוקק את חוק המועצה הלאומית לספורט.
ראובן קוגן: כמו שאמר יושב ראש ועדת החינוך, התרבות והספורט המועצה הלאומית לספורט זה הסדר שהוא יותר רחב במהות שלו מעבר למה שמפורט בחוק עצמו, והוא כולל כמה דברים שמשתנים בעולם הספורט.
ראובן קוגן: פעם אחת אנחנו משנים את אופן ההקצאה של המשאבים בספורט ופעם שניה אנחנו מוסיפים את המשאבים לעולם הספורט.
ראובן קוגן: תוספת המשאבים באה, בין היתר, בתוספת מוצרים למועצה להסדרי הימורים.
ראובן קוגן: כשיצאנו לדרך חשבנו שכל הכללים שקיימים היום בתקנות של המועצה להסדר הימורים בעצם נמצאים במצב שבו ניתן לדון בהם בוועדת הכספים בדרך רגילה, ולא צריך שום
ראובן קוגן: אלה דברים שמוצעים כאן כיום.
ראובן קוגן: אני חושב וגם הנציג של משרד המשפטים הסביר את זה – המחלוקת היום בין ועדת החינוך ובין משרד המשפטים היא מחלקות פרוצדוראלית, כלומר – האם צריך לעשות את התיקון הזה במסגרת חקיקה ממשלתית, תזכיר חוק, וכן הלאה, או שזה משהו שיו"ר ועדה שאצלו נדונה הצעת החוק הזו יכול לבוא ולהציע כתוספת משלו, אחרי שהוא הבין את המחסום שיש היום לאישור הצעת החוק עצמה באמצעות הנושא הזה של חוק המועצה להסדר הימורים.
ראובן קוגן: לכן אני חושב שמעבר לנושא הזה, אחרי שעבדנו על המהות, גם מול משרד המשפטים גם מול הייעוץ המשפטי של ועדת הכספים, כפי שבא לידי ביטוי בהודעה של יושב ראש ועדת הכספים וגם מול הייעוץ המשפטי של ועדת החינוך, התרבות והספורט, אני חושב שהיוזמה היא יוזמה שעברה את כל התהליך, גם הביורוקרטי, הנדרש, וגם, בסופו של יום, אני מניח שמעבר לדיון אחד שכבר התקיים בוועדת החינוך יתקיים דיון נוסף, לפחות אחד, בנושא הזה, דבר שיאפשר גם לכל הציבור שירצה להעיר את ההערות שלו לתוכן ולמהות העניין – שיוכל לעשות זאת.
יריב לוין: אני הבנתי מעורך הדין פרידברג שהמחלוקת היא מחלוקת מהותית מאד והפרוצדורה היא אולי כלי שרת למהות – אני צודק או לא?
יעקב פרידברג: לחלוטין.
יעקב פרידברג: אני אוסיף הסבר- ההסדר שמציעים כאן יאפשר הימורים כפי שהם הוגדרו "מיוחדים".
יעקב פרידברג: אמנם רוצים לאפשר רק את מירוצי הסוסים אבל הוא יכול, בעיקרון, להיות צינור שיכניס כל מיני דברים, גם, וגם לפרקי זמן בלתי מוגבלים.
יעקב פרידברג: המשמעות של הפיקוח של ועדת הכספים היא כזו שמתקיים פיקוח הדוק, פרלמנטארי על מנת לוודא שההימורים הללו לא פוגעים בתקנת הציבור, לא פוגעים בצרכנים, במהמרים, ושבאמת מתאים להחריג אותם מהאיסור הפלילי.
יעקב פרידברג: זו הסיבה שאנחנו בעצם כל כך מקפידים בעניין.
יעקב פרידברג: אנחנו חושבים ששינויים כל כך מהותיים אגב הסתייגות – הם לא דבר שראוי לעשות.
אלכס מילר: אדוני היושב ראש, יש לי גם את הפרוטוקול וגם הודעה בזמן הישיבה בוועדת החינוך של  משרד המשפטים, שלמשרד המשפטים  אין שום בעיה עם המהות של הנוסח אלא יש להם בעיה עם הדרך.
אלכס מילר: תיאורטית זה יכול להיות נכון, אבל בואו נראה פרקטית.
אלכס מילר: כשהופץ תזכיר חוק בנושא הזה המשרדים הרלבנטיים נמצאים כאן כרגע - זה משרד הספורט, משרד האוצר ומשרד המשפטים.
אלכס מילר: אנחנו גם מדברים שכאשר חוק ממשלתי עובר ועדת שרים לחקיקה הוא לא הולך להליך חקיקה טרומית ואחר כך ראשונה, שניה ושלישית, הוא הולך בדיוק באותו הליך שבו אנחנו נמצאים היום- הוא עובר קריאה ראשונה בכנסת, ואחר כך מגיע לדיון בוועדה, להכנה לקריאה שניה ושלישית, ומוצבע במליאה בקריאה שניה ושלישית.
אלכס מילר: אנחנו כן נקיים דיון על הנושא הזה בצורה נפרדת בוועדה.
אלכס מילר: זה, דבר ראשון.
אלכס מילר: המשרדים הרלבנטיים לחוק הזה כבר הביעו את התמיכה, וגם משרד המשפטים, כמו שציינו אצלי בוועדה – יכול להיות שיש שינוי בעמדה, שלא שמעתי עליו, אבל מבחינת המהות של הנושא הזה, אין שום בעיה.
אלכס מילר: גם כל שאר הדברים שיש הערה עליהם, שזה יכול להיות הדבר שיפתח נושאים שונים, כמו שנאמר כאן מקודם – על כל הנושאים האלה- ועדת הכספים עדיין אחראית לבוא ולאשר אותם בלי כל קשר לכל מה שכתוב בחוק.
ראובן קוגן: ברשותכם, גם לבקשת ועדת הכספים, כי בסך הכל אנחנו הולכים יד ביד יחד עם הוועדה והייעוץ המשפטי שלה, אני אציג באופן עקרוני את ההסדר - -
יריב לוין: רגע, אני לא רוצה להיכנס לפרטי ההסדר המהותי.
יריב לוין: אני רק רוצה לשאול את היועצת המשפטית של ועדת הכספים – יש לך משהו להוסיף?
אלכס מילר: אני לא מסביר כאן על נוסח - - -
יריב לוין: זו הודעה לפרוטוקול שלא מחייבת כמובן שום דבר, אני לא נכנס לתחום הפעילות של ועדת החינוך, התרבות והספורט.
יריב לוין: אני רוצה להדגיש – אני לא אמנע מכם, אם אתם רוצים להודיע משהו לפרוטוקול- שלא תהיינה אי הבנות: מרגע שנחליט מה שנחליט הנושא מסור בידיו של יושב ראש ועדת החינוך ובידי הוועדה בראשותו והוא יכול לנהוג במלוא סמכויותיו, כפי שימצא לנכון, הוא איננו כבול בכלום, שלא יהיה כאן שום ספק.
שגית אפיק: לאישור.
שגית אפיק: היא רשאית לא לאשר.
ראובן קוגן: לאישור של ועדת הכספים, אבל כהסדר, לא מה שנקרא – תקנות מפורטות.
ראובן קוגן: אם ועדת הכספים תשתכנע שאחד מפרטי ההסדר הם כאלה שלא מאפשרים מטעמים ציבוריים כאלה ואחרים לאשר את ההסכם אז היא כמובן תהיה רשאית לא לאשר את זה.
ראובן קוגן: כמו שאמרנו, אנחנו לא עוקפים פה ולא מקצצים שום סמכות של ועדת הכספים אלא מאפשרים הליך ביורוקרטי שהוא יותר ישים מבחינת המועצה והתנהלותה.
יריב לוין: אני מבין שלעמדת הייעוץ המשפטי כן מדובר בנושא חדש.
ארבל אסטרחן: כל הנושא הזה של המפעיל הזר לא היה בנוסח הכחול, לא נדון קודם לכן אנחנו נוטים יותר לומר שמדובר בנושא שהוכנס כנושא חדש, כמשמעותו בתקנון.
ארבל אסטרחן: נכון שהנושא של הפעילות והתקצוב של גופי הספורט, של הטוטו, מוסדרים בחוק, בהצעת החוק, אבל לא הנושא של ההתקשרות עם המפעילים הזרים.
יריב לוין: אז את אומרת שהקו נוטה לנושא חדש, אבל זה לא מן המקרים המובהקים לחלוטין שבהם אין לנו שום מרחב תמרון בכלל.
ארבל אסטרחן: הקו נוטה לומר שמדובר בנושא חדש,  כמו שאמר נציג משרד המשפטים,  במצב רגיל דבר כזה צריך להיות בתזכיר, מופץ לציבור ולמשרדים הרלבנטיים ולהגיע לוועדה.
ארבל אסטרחן: זה גם נושא ששייך יותר לוועדת הכספים ולא לוועדת החינוך.
ארבל אסטרחן: גם זה נושא יש בוו בעיה.
יריב לוין: עורך הדין פרידברג, ראה.
יריב לוין: אני מוכרח להגיד לך דבר אחד: אני כמעט מרגיש שמוטלת פה משימה שהיא מעל לכישוריי.
יריב לוין: אגיד לך למה.
יריב לוין: לי יש ממשלה אחת.
יריב לוין: אני לא מצליח להבין את זה, אני אומר לכם את זה בצורה הכי אמיתית.
יריב לוין: באים שלושה משרדי ממשלה אל הכנסת ואומרים לה – תקיימי בינינו בוררות, משא ומתן, תכריעו בינינו, תעשו משפט בינינו.
יריב לוין: באים שני המשרדים המקצועיים.
יריב לוין: בא, קודם כל, משרד התרבות והספורט שהוא המשרד המקצועי הנוגע בדבר, ואומר: אנחנו עמלים על מהלך חקיקה שאנחנו שוקדים עליו כבר תקופה ארוכה.
יריב לוין: לשמחתנו מצאנו שותף נאמן בדמות יושב ראש ועדת החינוך.
יריב לוין: רוצים ללכת ולגמור את התהליך הזה לטובת כל המערכת.
יריב לוין: בא משרד האוצר ואומר: אנחנו נותנים יד למהלך ורוצים לעזור לכם להשלים את התהליך הזה.
יריב לוין: בא יושב ראש ועדת הכספים ואומר: אני לא אנהל כאן מערכה אימפריאלית על גבולות סמכויותיי אלא אני מוכן להגיע להסדר לטובת העניין, שיאפשר לגמור את הנושא במסגרת שמוסכמת על כל הנוגעים בדבר.
יריב לוין: ובא משרד ממשלתי שלישי, שהנגיעה שלו לעניין היא ברורה, וגם הדאגה שלכם היא ברורה, ובצד המהותי אני חייב לומר שאני ער למה שאתה אומר, גם עסקתי לא מעט בסוגיית ההימורים הבלתי חוקיים בכלל, וכל הנושא של ההימורים.
יריב לוין: הסוגיה היא לא פשוטה, ואני בטוח שבדיונים שיהיו בוועדת החינוך בעניין הזה גם ידונו בה לעומק – זו סוגיה מורכבת.
יריב לוין: אבל בא משרד המשפטים ואומר שהוא חושב אחרת.
יריב לוין: אני באמת אומר לך: אני לא רואה, אני אפילו לא רואה טעם לקיים על זה דיון מעמיק בשאלה האם זה באמת נושא חדש או לא, ולפסוק פה הלכות תיאורטיות בתחום גדר הנושא החדש, ומה הוא כן ומה הוא לא, והנושא פה הוא גבולי, הוא גם א מובהק.
יריב לוין: אני אומר לך את זה ולא ברמה של טענה אישית.
יריב לוין: אלא אני אומר לך באמת – אני חושב שאם אתם במשרד המשפטים חושבים שמתבצע כאן איזשהו הליך חקיקה שיש בו בעיה מהותית או שיש בו בעיה שהוא לא נשקל עד הסוף כמו שצריך טרם שהוא בוצע, יש לכם את כל הזמן בעולם וכל הכלים ללכת לשר נאמן, שהוא יושב ראש ועדת השרים לחקיקה, ולהביא את העניין לשולחנה של הוועדה בראשותו, מה יותר פשוט מזה?
יריב לוין: אבל לבוא אלי לכנסת – ולומר לי – אנחנו לא רוצים לדון בזה שם מכל מיני סיבות, בוא אתה תעצור את הרכבת הזו?
יריב לוין: לא ברור לי.
יעקב פרידברג: ראשית, היא הנותנת.
יעקב פרידברג: אתה מציג את זה כאילו אני נותרתי לבדי.
יעקב פרידברג: לא התקיים דיון ולכן הח"כים הרלבנטיים שיכלו להביע את עמדתם, בכלל לא היתה להם ההזדמנות להבין במה מדובר.
יעקב פרידברג: זה בדיוק מהות הטענה שאנחנו טועים – של נושא חדש.
יריב לוין: סליחה שאני קוטע אותך –ה רי הטענה שזה נושא חדש עלתה על ידכם בוועדת החינוך, בדיון.
יריב לוין: חבר הכנסת ברכה ישב שם – הוא לא אמר נושא חדש?
יעקב פרידברג: אני לא חושב שהוא הבין על מה מדובר בכלל, אדוני, היושב ראש.
אלכס מילר: לא יעלה על הדעת שמשרד המשפטים יתייחס - - 	חבר הכנסת ברכה הגיש הסתייגויות לסעיפים שאושרו לפני חצי שנה.
אלכס מילר: אני הצעתי לו, וגם לכל חברי האופוזיציה, שאם הם רוצים להגיש הסתייגויות, שיגישו הסתייגויות לסעיף חדש שאני מוסיף ועליו עדיין לא היה דיון, ועל זה יהיה דיון ועל סעיף התחולה.
אלכס מילר: על זה חבר הכנסת ברכה רצה להגיש הסתייגויות.
אלכס מילר: לא שמעתי מאף אחד, עדיין, עד עכשיו, שיש בעיה עם המהות.
אלכס מילר: אם משרד המשפטים, שעד היום אף אחד לא בא ואמר – אם אתם מעבירים את הסעיף הזה אנחנו מושכים את החוק לוועדת שרים לחקיקה או שאנחנו שמים הסתייגות או שאנחנו בכלל לא מסכימים, לגמרי.
אלכס מילר: יש איזשהו מצב  - -
יריב לוין: נכון שהמינוי של יושב ראש ועדת הכנסת – יש הסבורים שהיו יכולים לעשות מינוי יותר מוצלח, אבל אני אומר לך, אני ארגיע אותך: בוועדת החינוך מינו חברי כנסת מצוינים.
יריב לוין: האמן לי, שלמרות שלא כולם משפטנים, הם מבינים, הם קוראים, ואם מישהו מהם רוצה לומר את דברו, הוא יודע איך עושים את זה.
יריב לוין: אני לא יכול לצאת מנקודת הנחה אחרת ואסור לנו לצאת מנקודת הנחה אחרת.
יריב לוין: אם אתה ישבת שם וידעת לראות שיש בעיה, חזקה שגם הם יכלו לעשות אותו הדבר.
יריב לוין: עובדה שלא עשו.
יריב לוין: עובדה, יותר מזה – שגם לא הגיעו הנה.
יריב לוין: אני לא רואה פה אף חבר כנסת מהאופוזיציה שאץ להגיע את הדיון, שלא קבעתי אותו ב-8 בבוקר אלא בשעה נוחה, ממש לפני פתיחת המליאה.
יריב לוין: לא הגיעו.
יריב לוין: לכן, כנראה הם לא נזעקים סביב העניין הזה.
יריב לוין: אולי, אגב, הם טועים מהותית.
יריב לוין: אני לא נכנס אתך לוויכוח הזה בכלל.
יריב לוין: אני רק רוצה שתבין, שבמקום שאני נמצא בו זה אבסורד שאני אגיד שפוסק שמשרד המשפטים צודק ואני בולם את המהלך שמוביל משרד התרבות והספורט במשך שנתיים עם ועדת החינוך, על דעת ועדת הכספים, על דעת חברי הכנסת מהאופוזיציה ומהקואליציה, כולם, כי איש מהם לא בא לכאן וביקש לעשות משהו אחר.
יריב לוין: אני לא רואה איך אני עושה את זה, זה נראה לי אבסורד מוחלט.
יריב לוין: מה גם שמכל משרדי הממשלה, אתם המשרד שיש לו את הכלי הכי פשוט לטפל בעניין.
יריב לוין: יקום שר המשפטים, יעלה את הנושא בוועדת שרים לענייני חקיקה, ושלום על ישראל.
יריב לוין: כל שבוע יש ישיבה.
יריב לוין: אושר, תודה רבה.
אלכס מילר: לפרוטוקול – אני מחליף את חבר הכנסת אילאטוב, וחברת הכנסת מיכאלי מחליפה את  - -
יריב לוין: רבותי, אני מבקש לפתוח את הישיבה.
יריב לוין: על סדר-יומנו מספר נושאים, אבל אנחנו נפתח כמובן בנושא הראשון שהוסף לסדר-היום, והוא, בקשת חברי כנסת מסיעת העבודה להתפלג מסיעתם בהתאם לסעיף 59 לחוק הכנסת.
יריב לוין: קיבלתי הבוקר את בקשתם של שר הביטחון, אהוד ברק, השר שלום שמחון, סגני השרים מתן וילנאי ואורית נוקד וחברת הכנסת עינת וילף, שהודיעו לי כי הם מבקשים, לפי סעיף 59(1) לחוק הכנסת, להתפלג מסיעתם, להקים סיעה חדשה, שהשם המבוקש עבורה הוא השם "עצמאות", ואשר באי-כוחה יהיו כדלקמן: השר חבר הכנסת שלום שמחון – בא כוח, וממלאת-מקומו – חברת הכנסת ד"ר עינת וילף.
דוד רותם: לא "השר", השר לשעבר, ברגע שהם פרשו מסיעת העבודה, ההסכם הקואליציוני עם סיעת העבודה - - -
יריב לוין: גם לו זה היה נכון, ולא כך הדבר, הרי בוודאי שאנחנו עדיין בתוך התקופה, כפי שאדוני יודע – כהונת שר לא מסתיימת מאליה בשום שלב, אבל זה גם לא המצב כמובן.
יריב לוין: רבותי, אני מבקש מחברת הכנסת וילף, השר שמחון – מי מכם שמבקש להציג את הבקשה, בבקשה.
עינת וילף: כפי שהגשנו לך הבוקר, אנחנו מבקשים בהתאם להוראת סעיף 59(1) לחוק הכנסת, התשנ"ד, להודיע על התפלגות מסיעת העבודה בכנסת והקמת סיעה חדשה.
עינת וילף: שם הסיעה המבוקש – עצמאות.
עינת וילף: באי-כוח הסיעה: השר שלום שמחון, ואני אהיה ממלאת-מקומו.
עינת וילף: אנחנו מבקשים להביא את הבקשה הזאת לאישור הוועדה.
עינת וילף: חברי הסיעה, שכולם חתומים על הבקשה, הם: אהוד ברק, מתן וילנאי, אורית נוקד, שלום שמחון ואנוכי.
יריב לוין: ארבל אסטרחן, בבקשה.
יריב לוין: מספר הערות של הייעוץ המשפטי, ואנחנו נפתח את הדיון.
ארבל אסטרחן: חוק-יסוד: הכנסת יוצר הבחנה בין פרישה מסיעה לבין התפלגות מסיעה.
ארבל אסטרחן: פרישה מסיעה זה מעשה שגורר אחריו סנקציות שליליות כלפי חברי הכנסת הפורשים.
ארבל אסטרחן: זה לא מה שעומד כעת על סדר-היום.
ארבל אסטרחן: חוק-היסוד קובע שניתן להתפלג לפי תנאים שקבועים בחוק, ואז לא יחולו כל אותן סנקציות שמפורטות בחוק.